La Generalitat de Catalunya ha elaborat un protocol que dona compliment a la Llei 11/2014, del 10 d'octubre, per a garantir els drets de lesbianes, gais, bisexuals, transgèneres i intersexuals i per a erradicar l'homofòbia, la bifòbia i la transfòbia.
El protocol és d'aplicació en tot el territori de Catalunya i està subjecte al deure d'intervenció tot el personal, funcionari o laboral, de les diferents administracions públiques catalanes del Govern de la Generalitat que es dediqui a tasques de prevenció, detecció, atenció, assistència i recuperació en els àmbits de la salut, l'educació, el món laboral, els serveis socials, la justícia i els cossos de seguretat, l'esport i el lleure, i la comunicació.
Al marge del que puguem patir o detectar en el nostre àmbit laboral i social, hem de ser capaços d'actuar davant determinades actituds i conductes de rebuig i discriminació, que es puguin produir en el decurs de la implementació dels plans formatius que impulsem, amb la finalitat de prevenir-les i combatre-les quan sigui necessari.
En aquest sentit, per facilitar la detecció, comunicació o denúncia d'alguna situació de risc o una sospita fonamentada de discriminació o violència per raó d'orientació sexual, identitat de gènere o expressió de gènere en el marc de les accions formatives que conformen els plans formatius impulsats pel Consorci, s' ha elaborat un esquema que estableix els circuits de les actuacions a realitzar.
Aquest esquema vol complimentar el protocol elaborat pel Govern de la Generalitat per tal d'abordar de manera efectiva els drets de lesbianes, gais, bisexuals, transgèneres i intersexuals i per a eradicar l'homofòbia, la bifòbia i la transfòbia.
El deure d'intervenció en casos de discriminació de persones LGBTI+ - Diversitat sexual i de gènere.
El deure d'intervenció en casos de discriminació de persones LGBTI+ - Protocol deure d'intervenció.
Vídeo editat per l'Escola d'Administració de Catalunya i la DG d'Igualtat de la Generalitat de Catalunya
El deure d'intervenció en casos de discriminació de persones LGBTI+ - La Llei 11/2014 a Catalunya.
Informació bàsica de protecció de dades del tractament "Formulari Denúncia LGTBIfòbia"
Responsable del tractament: Subdirecció de Planificació, Innovació i Recursos Humans.
Consorci per a la Formació Contínua.
Finalitat: La finalitat és facilitar la detecció, comunicació o denúncia d'alguna situació de risc o una sospita fonamentada de discriminació o violència per raó d'orientació sexual, identitat de gènere o expressió de gènere en el marc de les accions formatives que conformen els plans formatius impulsats pel Consorci per a la Formació Contínua.
Destinataris: Les dades es cediran l'Agència Tributària, en virtut de la Llei 35/2006, de 28 de novembre, de l'impost sobre la renda de les persones físiques i de modificació parcial de les lleis dels impostos sobre societats, sobre la renda de no residents i sobre el patrimoni, i la Llei 58/2003, de 17 de desembre, general tributària.
Al Departament d'Empresa i Ocupació de la Generalitat de Catalunya, d'acord amb l'Ordre TRE/244/2007, de 3 de juliol, per la qual s'aprova el procediment de notificació electrònica del contingut dels contractes de treball i les seves còpies bàsiques, en l'àmbit de Catalunya, i el Reial decret 1424/2002, de 27 de desembre, pel qual es regula la comunicació del contingut dels contractes de treball i de les còpies bàsiques als serveis públics d'ocupació, i l'ús de mitjans telemàtics en relació amb la comunicació.
Per exercir aquests drets, heu d'adreçar un escrit a la Subdirecció de Planificació, Innovació i Recursos Humans per correu postal ( Carrer de Llull, 297, 08019 Barcelona ) o correu electrònic (adreçat a [EMAIL] i signat electrònicament amb DNI electrònic o certificat digital reconegut).